लिभरपुपलको जित, म्यानचेस्टरको बराबरी
लिभरपुपलले इंग्लिस प्रिमियर लिगमा मंगलबार राति ठूलो अन्तरको जित निकालेको छ । उसले लिग तालिकाको अन्तिम स्थानमा रहेको स्वान्सीलाई ५–० ले हरायो । त्यसमा ब्राजिली खेलाडी रोबर्टो फिरमिनोले दुई तथा फिलिप कोउटिन्होले एक गोल गरे । यो जितपछि लिभरपुल ३८ अंकसहित चौथो स्थानमा रह्यो ।
लन्डन — लिभरपुपलले इंग्लिस प्रिमियर लिगमा मंगलबार राति ठूलो अन्तरको जित निकालेको छ । उसले लिग तालिकाको अन्तिम स्थानमा रहेको स्वान्सीलाई ५–० ले हरायो । त्यसमा ब्राजिली खेलाडी रोबर्टो फिरमिनोले दुई तथा फिलिप कोउटिन्होले एक गोल गरे । यो जितपछि लिभरपुल ३८ अंकसहित चौथो स्थानमा रह्यो ।यस्तै चेल्सीले ब्राइटनलाई २–० ले हरायो र ४२ अंकमा तेस्रोमा रह्यो । अर्को खेलमा म्यानचेस्टर युनाइटेडले बर्नलीलाई २–२ को बराबरीमा रोक्यो । आफ्नो घरेलु मैदानमा दुई गोलले पछाडि रहेर म्यानचेस्टर एक अंक बटुल्न सफल रहेको हो । म्यानचेस्टर ४३ अंकमा दोस्रामा छ । अरु खेलमा वाटफोर्डले लेस्टर सिटीलाई २–१ ले पन्छायो । यस्तै बर्नमाउथ र वेस्ट ह्यामले ३–३, हडर्सफिल्ड र स्टोकले १–१ तथा वेस्ट ब्रुम र एभरटनले ०–० को बराबरी खेले । यसअघि टोटनहमले साउथह्याम्पटनलाई ५–२ ले हराएको थियो । 